সাতক্ষীরা সদর উপজেলার বালিথা গ্রামের আখ চাষি আল-আমিন হোসেন জানান, তার এলাকার অধিকাংশ জমিতে লবনাক্ততা বেড়ে গেছে। দানাদার জাতীয় ফসল আগের মত আর ফলে না। তাই আখ গবেষণা ইন্সটিটিউটের পরামর্শে চলতি মৌসুমে ২ বিঘা জমিতে পরীক্ষামূলক ভাবে লবণ সহিষ্ণু নতুন ৩৯ জাতের আখ রোপণ করে তিনি সাফল্য অর্জন করেছেন। তিনি বলেন, গত ডিসেম্বরে আখের ডগা রোপণ করার পর বর্তমানে ক্ষেতে বড় বড় ঝাড়ে পরিণত হয়েছে। তাছাড়া তেমন কোনো রোগবালাইও এখনো পর্যন্ত দেখা দেয়নি । তিনি আরো বলেন, আগামীতে আরো বেশি পরিমাণ জমিতে এই লবণ সহিঞ্চু ৩৯ জাতের আখ চাষ করবেন।। বিঘা প্রতি ২২ হাজার টাকার মত খরচ হয়েছে তার আখ চাষ করতে।